Traditional & Folk Songs with lyrics & midi music www.traditionalmusic.co.uk 
As I Went Out Ae May Morning 
As I Went Out Ae May Morning 
As I went out ae May morning A May morning it chanc'd to be There I was aware of a weelfar'd maid Cam linkin' o'er the lea to me. 
O but she was a weelfar'd maid, The boniest lass that's under the sun; I spier'd gin she could fancy me But her answer was, "I am too young." 
To be your bride I am too young To be your loun wad shame my kin So therefore pray young man begone For you never, never shall my favour win. 
But amang yon birks and hawthorns green, Where roses blaw and woodbines hing O there I learn'd my bonie lass, That she was not a single hour too young 
The lassie blush'd the lassie sighed And the tear stood twinklin' in her e'e "O kind Sir, since ye hae done me this wrang It's pray when will ye marry me? 
It's of that day tak ye no heed For that's a day ye ne'er shall see For ought that pass'd between us twa, Ye had your share as weel as me. 
She wrang her hands, she tore her hair She cried out most bitterlie Oh what will I say to my mammie When I gae hame wi' my big bellie! 
O as ye maut, so maun ye brew And as ye brew, so maun ye tun But come to my arms my ae bonie lass For ye never shall rue what ye now hae done! 
From the Scots Musical Museum DT #501 Laws P19 oct96